b'\n_START_ARTICLE_\nNBA finale 2006.\n_START_SECTION_\nMiami Heat\n_START_PARAGRAPH_\n12. prosinca 2005. Pat Riley je objavio da se vra\xc4\x87a na mjesto glavnog trenera mom\xc4\x8dadi, a mom\xc4\x8dad predvo\xc4\x91ena Shaquilleom O\'Nealom i mladim Dwyaneom Wadeom zavr\xc5\xa1ila je sezonu s omjerom 52-30 i drugim mjestom na Istoku \xc4\x8dime su ostvarili 11. nastup u doigravanju. U prvom krugu doigravanja susreli su se s Chicago Bullsima. Nakon \xc5\xa1to je Miami dobio prve dvije utakmice, Bullsi su pobijedili u tre\xc4\x87oj s rezultatom 109:90. U \xc4\x8detvrtoj utakmici Bullse predvode Andres Nocioni, Ben Gordon i Kirk Hinrich s ukupno 68 poena i odvode Bullse do pobjede 93:87 i izjedna\xc4\x8denja u seriji 2-2. U petoj utakmici na doma\xc4\x87em terenu Wade posti\xc5\xbee 28 poena i odvodi Miami do pobjede 92:78, da bi u \xc5\xa1estoj utakmici Shaquille O\'Neal s 30 poena i 20 skokova potvrdio dominaciju Heata u ovoj seriji i prolazak u polufinale Isto\xc4\x8dne konferencije._NEWLINE_U polufinalu konferencije susreli su se s New Jersey Netsima koje su predvodili Jason Kidd i Vince Carter. U prvoj utakmici u Miamiu, trio Netsa Carter, Kidd i Jefferson igrali su sjajno te su donijeli pobjedu Netsima 100:88. Carter je postigao 27 poena, Kidd 22, a Jefferson 20 poena. Drugu utakmicu Miami je otvorio sa serijom 25-4, \xc5\xa1to je na kraju rezultiralo pobjedom 111:89. Najefikasniji u redovima Miamia bili su Wade s 31 poenom, O\'Neal s 21 i Williams sa 11 poena. U tre\xc4\x87oj utakmici Wade je s 30 poena, 10 asistencija i 7 skokova odveo mom\xc4\x8dad do pobjede i vodstva u seriji 2-1. Idu\xc4\x87e dvije utakmice tako\xc4\x91er su oti\xc5\xa1le u korist Miamia \xc4\x8dime su pro\xc5\xa1li u finale Isto\xc4\x8dne konferencije._NEWLINE_U finalu Isto\xc4\x8dne konferencije Miami je igrao s Detroit Pistonsima koji su imali sjajnu mom\xc4\x8dad. U svojim redovima Pistonsi su imali igra\xc4\x8de poput Chaunceya Billupsa, Rasheeda Wallcea, Bena Wallacea, Tayshauna Princea i Richarda Hamiltona. Me\xc4\x91utim to ima nije bilo dovoljno za pobjedu u prvoj utakmici budu\xc4\x87i da su Wade i O\'Neal kombinirano postigli 39 poena i donijeli pobjedu Miamiu rezultatom 91:86. U drugoj utakmicu Pistonsi su nadja\xc4\x8dali Miami \xc5\xa1to je rezultiralo Princeovim 24 poena i 11 skokova te pobjedom 92:88. Idu\xc4\x87e dvije utakmice oti\xc5\xa1le su u korist Miamia i rezultat serije bio je 3-1. U petoj utakmici Prince je postigao 29 poena, Billups 17 poena, 10 asistencija te Hamilton 16 poena i 10 asistencija. To je bilo dovoljno za pobjedu Pistonsa 91:78 i smanjenje zaostatka na 3-2. U \xc5\xa1estoj utakmici Wade je bio odsutan zbog bolovanja od gripe, me\xc4\x91utim O\'Neal i Williams su nadomjestili njegov nedostatak time \xc5\xa1to su kombinirano postigli 49 poena i donijeli klju\xc4\x8dnu pobjedu Miamiu 95:78. Time je mom\xc4\x8dad Miamia ostvarila prvo NBA finale u povijesti frna\xc5\xa1ize.\n_START_SECTION_\nDallas Mavericks\n_START_PARAGRAPH_\nPrije sezone 2005./06. Dallas Mavericksi su mijenjali sve svoje izbore na draftu 2005. tako da su ostali praznih ruku. Ubrzo je objavljeno da su Mavericksi otpustili Michaela Finleya i potpisali s Darrellom Armstrongom. Nova poja\xc4\x8danja pred sezonu bila su Doug Christie, DeSagana Diop, Rawle Marshall, i Josh Powell._NEWLINE_U regularnom dijelu sezone Dallas Mavericksi su ostvarili sjajan omjer 60-22 i zauzeli \xc4\x8detvrto mjesto u Zapadnoj konferenciji, a njihov trener Avery Johnson osvojio je nagradu za trenera godine. U prvom krugu doigravanja Mavericksi su s lako\xc4\x87om svladali Memphis Grizzliese rezultatom serije 4-0. U polufinalu Zapada susreli su se sa San Antonio Spursima. U prvoj utakmici Tim Duncan je odigrao sjajno te je ubacio 31 poen i sakupio 13 skokova \xc5\xa1to je bilo dovoljno za pobjedu Spursa 87:85. U dugoj utakmici Dallas je predvo\xc4\x91en Joshom Howardom s 27 poena i Nowitzkim s 21 poenom odnio pobjedu 113:91 i izjedna\xc4\x8dio seriju na 1-1. Idu\xc4\x87e dvije utakmice oti\xc5\xa1le su u korist Dallasa, da bi u petoj utakmici Duncan postigao 36 poena i 12 skokova te doveo mom\xc4\x8dad do pobjede 98:97. U \xc5\xa1estoj utakmici Ginobili je postigao 30 poena i odveo mom\xc4\x8dad do pobjede izboriv\xc5\xa1i im sedmu utakmicu unato\xc4\x8d zaostatku u seriji. Kod Mavericksa naju\xc4\x8dinkovitiji je bio Dirk Nowitzki s 26 poena i 21 skokom. U sedmoj utakmici Maverickse je predvodio Nowitzki s 37 poena i 15 skokova te je odveo mom\xc4\x8dad do finala Zapadne konferencije._NEWLINE_U finalu Zapada susreli su se s Phoenix Sunsima. U prvoj utakmici Diaw je ubacio 34 poena, a Nash dodao 27 poena i 16 asistencija te su Sunsi ostvarili vrlo va\xc5\xbenu pobjedu. Idu\xc4\x87e dvije utakmice oti\xc5\xa1le su u korist Dallasa \xc4\x8dime je serija bila na rezultatu 2-1. \xc4\x8cetvrta utakmica uvjerljivo je pripala Sunsima koji su rezultatom 106:86 "pregazili" Maverickse. Kod doma\xc4\x87ina najbolji su bili Leandro Barbosa s 24 i Steve Nash s 21 poenom. Peta utakmica ostala je zapam\xc4\x87ena po sjajnoj izvedbi Dirka Nowitzkog koji je svoju mom\xc4\x8dad predvodio s 50 poena, uklju\xc4\x8duju\xc4\x87i 22 poena u \xc4\x8detvrtoj \xc4\x8detvrtini. Serija je bila pri rezultatu 3-2 te se kona\xc4\x8dna sudbina Sunsa odlu\xc4\x8divala u \xc5\xa1estoj utakmici. U \xc5\xa1estoj utakmici Mavericksi su odigrali sjajno \xc5\xa1to je rezultiralo sjajnom izvedbom Nowitzkog koji je ostvario 24 poena, 10 skokova i 3 blokade te se tome jo\xc5\xa1 pridodao i Jason Terry sa 17 poena. Time su Mavericksi ostvarili prvo NBA finale u povijesti fran\xc5\xa1ize.'